เช็ก 3 เขตกทม. เฝ้าระวัง PM2.5 ช่วง 16-17 ม.ค.นี้
“ศูนย์ข้อมูลคุณภาพอากาศกรุงเทพมหานคร” เฝ้าระวัง PM2.5 3 เขต ช่วงวันที่ 16-17 ม.ค.66 เสี่ยงสภาพอากาศที่นิ่งและปิด โดยพื้นที่ที่ควรเฝ้าระวัง ได้แก่ กรุงเทพกลาง กรุงธนเหนือ และกรุงธนใต้
“ศูนย์ข้อมูลคุณภาพอากาศกรุงเทพมหานคร” เฝ้าระวัง PM2.5 3 เขต ช่วงวันที่ 16-17 ม.ค.66 เสี่ยงสภาพอากาศที่นิ่งและปิด โดยพื้นที่ที่ควรเฝ้าระวัง ได้แก่ กรุงเทพกลาง กรุงธนเหนือ และกรุงธนใต้
13 ม.ค. 2566

ผู้สื่อข่าวรายงานว่าวันนี้ (13 ม.ค.66) ศูนย์ข้อมูลคุณภาพอากาศกรุงเทพมหานคร แจ้งเตือนให้เฝ้าระวังการสะสมของฝุ่นละอองขนาดเล็ก (PM2.5) ในช่วงวันที่ 16-17 ม.ค.66 สำหรับพื้นที่กรุงเทพและปริมณฑล เนื่องจากสภาพอากาศที่นิ่งและปิด โดยพื้นที่ที่ควรเฝ้าระวัง ได้แก่ กรุงเทพกลาง กรุงธนเหนือ และกรุงธนใต้
ทั้งนี้ค่า PM2.5 เช้านี้มีแนวโน้มเพิ่มขึ้นเมื่อเทียบกับวานนี้ แต่ยังอยู่ในเกณฑ์มาตรฐาน โดยตรวจวัดได้ 20-50 ไมโครกรัมต่อลูกบาศก์เมตร (มคก./ลบ.ม.) หรือเฉลี่ย 32.5 มคก./ลบ.ม.
สำหรับปัจจัยที่เกี่ยวข้องในช่วงตั้งแต่วันที่ 12-18 ม.ค.66 มาจากอัตราการระบายอ่อนและไม่ดี (น้อยกว่า 2,000-4,000 m2/s) กลับมีฝนบางพื้นที่ ส่งผลให้ช่วงวันที่ 12-13 ม.ค.66 มีการสะสมของ PM2.5 ทำให้อยู่ในระดับยังทรงตัว โดยวันนี้กรุงเทพมหานครและปริมณฑล มีฝน 20% ของพื้นที่